**Bilag 4:**

Det udfyldte regneark kan sendes til SKAT via TastSelv Erhverv. Hvis virksomheden ikke er oprettet til at sende mails, så se nedenstående afsnit om tilmelding til kommunikation med SKAT.

**Indsendelse af sikker mail via TastSelv Erhverv**

I logger på TastSelv Erhverv og vælger kontakt og derefter klik *Send besked til SKAT* i venstremenuen. Nedenstående billede kommer frem og under *vælg emne* skal I bruge eKapital**.**



**Kvittering**

I vil modtage en automatisk kvittering med følgende tekst:

*Tak for din mail.*

*Vi har travlt for tiden. Normalt svarer vi i løbet af 5 dage, men på grund af travlheden kan det tage længere tid. Vi beklager den lange ventetid.*

*Vi sender en mail til dig, når svaret er klar.*

*Hvis du ikke allerede har givet os en mailadresse, kan du gøre det ved at vælge Ret kontaktoplysninger øverst til højre, når du har lukket dette vindue.*

*Med venlig hilsen*

*SKAT*

Det skal bemærkes, at center for eKapital forventer at kunne besvare jeres henvendelse i løbet af nogle få dage.

**Tilmelding til kommunikation med SKAT (husk tillad pop-op)**

1. Log på TastSelv Erhverv

2. Vælg menupunktet *Profil*

3. Vælg *Profiloplysninger* i menuen til venstre

4. Vælg *Tilmeldingsoplysninger*

5. Vælg *Kommunikation med SKAT*

6. Husk at skrive den e-mailadresse, hvor I vil modtage SKATs svar.

7. Efter en halv time, kan I benytte *Send besked til SKAT* i venstremenuen under *Kontakt*.

Hvis I ikke kan se punktet, kan I tilmelde jeres virksomhed *Besked fra kunde/ansat* og *Klagemuligheder* også. Vent en halv time. Derefter kan I benytte *Send besked til SKAT.*

I skal være opmærksomme på, at jeres browser skal acceptere pop-up vinduer fra TastSelv Erhverv.

* Klik pa linket (den gule linje i toppen af skærmbilledet i Internet Explorer).

Vælg *Tillad altid pop-op vinduer fra dette websted*